ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৩৪.৬১ কোটি করোনা প্রতিষেধক টিকা দেওয়া হয়েছে
গত ২৪ ঘন্টায় ৬৮ লক্ষ মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৮.৩৮ শতাংশ, যা ২০২০-র মার্চ থেকে সর্বনিম্ন
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৬ হাজার ৯৮৪
ভারতে সুস্পষ্টভাবে আক্রান্তের সংখ্যা ৮৭,৫৬২
সাপ্তাহিক ভাবে আক্রান্তের হার  বিগত ৩১ দিন ধরে যা ১ শতাংশের নিচে
নতুন দিল্লি, ১৫ ডিসেম্বর, ২০২১
সারাদেশে গত ২৪ ঘন্টায় ৬৮ লক্ষ ৮৯ হাজার ০২৫ জনকে টিকা দেওয়া হয়েছে। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১৩৪.৬১ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৩৪ কোটি ৬১ লক্ষ ১৪ হাজার ৪৮৩ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৮৫ হাজার ৭৯০ জন স্বাস্থ্যকর্মী প্রথম ডোজ এবং ৯৬ লক্ষ ১৫ হাজার ০৬৮ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৮৩ হাজার ৩৪৭ জন কর্মী প্রথম ডোজ এবং ১ কোটি ৬৭ লক্ষ ১৬ হাজার ৯৩৬ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৪৮ কোটি ১৪ লক্ষ ২২ হাজার ৪৫১ জন প্রথম ডোজ এবং ২৭ কোটি ৭৬ লক্ষ ৬৪ হাজার ৩৯৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৯ কোটি ০৩ লক্ষ ০০ হাজার ৯৬৩ জন প্রথম ডোজ এবং ১৩ কোটি ৫৫ লক্ষ ৭৪ হাজার ৪৩২ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১১ কোটি ৮৯ লক্ষ ৪৯ হাজার ০১২ জন প্রথম ডোজ পেয়েছেন।
দ্বিতীয় ডোজ পেয়েছেন ৮ কোটি ৭১ লক্ষ ০২ হাজার ০৮৯ জন।
অর্থাৎ মোট ১৩৪ কোটি ৬১ লক্ষ ১৪ হাজার ৪৮৩ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ৮ হাজার ১৬৮ জন রোগী আরোগ্য হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি, ৪১ লক্ষ, ৪৬ হাজার ৯৩১ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৮.৩৮ শতাংশ।
দেশে গত ২৪ ঘন্টায় ৬ হাজার ৯৮৪ জন নতুন করে আক্রান্ত হয়েছেন। বিগত ৪৮ দিন ধরে দৈনিক আক্রান্তের হার ১৫ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৮৭ হাজার ৫৬২। বর্তমানে সুস্পষ্টভাবে আক্রান্তের পরিমাণ ০.২৫ শতাংশ। মার্চ-২০২০-র পর যা সর্বনিম্ন।
গত ২৪ ঘন্টায় দেশে মোট ১১,৮৪,৮৮৩ টি নমুনা পরীক্ষা হয়েছে। এছাড়া সারাদেশে এ পর্যন্ত ৬৫ কোটি ৮৮ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৬৭ শতাংশ। যা বিগত ৩১ দিন ধরে ১ শতাংশের নিচে। দৈনিক ভিত্তিতে এই হার আজ ০.৫৯ শতাংশ। দৈনিক ভিত্তিতে আক্রান্তের হার গত ৭২ দিন ধরে ২ শতাংশের নিচে রয়েছে। অন্যদিকে, দৈনিক ভিত্তিতে এই আক্রান্তের হার গত ১০৭ দিন ধরে ৩ শতাংশের নিচে রয়েছে।
CG/ SB
(Visitor Counter : 104
প্রধানমন্ত্রীরদপ্তর
রাষ্ট্রসঙ্ঘের সাধারণ সভার ৭৪তম অধিবেশনের ফাঁকে সাইপ্রাসের রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ২৭ সেপ্টেম্বর, ২০১৯
রাষ্ট্রসঙ্ঘের সাধারণ পরিষদের ৭৪তম অধিবেশনের ফাঁকে প্রধানমন্ত্রী শ্রী নরেন্দ্র মোদী সাইপ্রাসের রাষ্ট্রপতি নিকোস অ্যানাসতাসিয়েদেসের সঙ্গে সাক্ষাৎ করেন।
রাষ্ট্রপতি রামনাথ কোবিন্দের চলতি মাসে  সাইপ্রাস সফরের পর উভয় নেতা দ্বিপাক্ষিক সম্পর্কের বিভিন্ন দিক নিয়ে বিস্তারিত আলোচনা করেন।
২০১৮-১৯ অর্থবর্ষে উভয় দেশের মধ্যে দ্বিপাক্ষিক বাণিজ্যের পরিমাণ ছিল ৪৬ কোটি ৪০ লক্ষ মার্কিন ডলার। দুই নেতা তাঁদের আলোচনায় এই বাণিজ্য এবং বিনিয়োগের পরিমাণ বৃদ্ধির ওপর গুরুত্ব আরোপ করেন।
প্রধানমন্ত্রী রাষ্ট্রসঙ্ঘের নিরাপত্তা পরিষদে ভারতের স্হায়ী সদস্যপদের দাবি সহ পারমাণবিক পদার্থ, প্রযুক্তি এবং যন্ত্রপাতি সরবরাহ গোষ্ঠী- এনএসজি এবং বিভিন্ন আন্তর্জাতিক জোটে ভারতের সদস্য হওয়ার বিষয়ে সাইপ্রাস সরকারের সমর্থনের জন্য ধন্যবাদ জানিয়েছেন। তিনি সাইপ্রাসের স্বাধীনতা, সার্বভৌমত্ব, আঞ্চলিক অখন্ডতা এবং একতার বিষয়ে ভারতের সমর্থন পুর্নব্যাক্ত করেন।
তাঁরা বিশ্ব জুড়ে সন্ত্রাসবাদ মোকাবিলা সহ বিভিন্ন আঞ্চলিক এবং আন্তর্জাতিক বিষয় নিয়ে আলোচনা করেন। প্রধানমন্ত্রী, রাষ্ট্রপতি অ্যানাসতাসিয়েদেসকে আন্তর্জাতিক সৌর জোটে যোগদানের আমন্ত্রণ জানিয়েছেন।
CG/CB/NS
(Visitor Counter : 65
শিল্পওবাণিজ্যমন্ত্রক
মেধাসত্ত্বের সুরক্ষায় সরকার অঙ্গীকারবদ্ধ : বাণিজ্য সচিব
নয়াদিল্লি, ১৬ অক্টোবর, ২০১৯
কেন্দ্রীয় বাণিজ্য সচিব শ্রী অনুপ ওয়াধাওয়ান বলেছেন, পরিষেবা রপ্তানি বাড়াতে উদ্ভাবকদের সৃজনশীলতা ও মৌলিক বিষয়বস্তুর জালিয়াতি রুখতে সরকার অঙ্গীকারবদ্ধ। গণমাধ্যম ও বিনোদন ক্ষেত্রে মেধাসত্ত্ব উদ্ভাবকদের কাছে এক গুরুত্বপূর্ণ সম্পদের মতো। এই বিষয়টিকে বিবেচনায় রেখেই গণমাধ্যম ও বিনোদন ক্ষেত্রের ভবিষ্যৎ অগ্রগতির জন্য মেধাসত্ত্বের সুরক্ষার বিষয়টিতে ভারত সর্বাধিক অগ্রাধিকার দেয়। শ্রী ওয়াধাওয়ান ফ্রান্সের কান – এ আয়োজিত ৩৬তম মিপকম ভারতের মেধাসত্ত্ব সংক্রান্ত গৃহীত নির্দেশাবলী নিয়ে রচিত একটি সংস্করণ প্রকাশের সময় একথা বলেন। উল্লেখ করা যেতে পারে, ফ্রান্সের কান – এ ১৪ – ১৭ই অক্টোবর পর্যন্ত মিপকম – এর আয়োজন করা হয়েছে।
এবার নিয়ে পরপর দু’বছর ভারত মিপকম – এ অংশগ্রহণ করেছে। মিপকম হ’ল বিশ্বের বৃহত্তম কন্টেন্ট বাজার। ভারত থেকে ৬০ জনের বেশি প্রতিনিধি এই অনুষ্ঠানে যোগ দিয়েছেন। এছাড়াও, ১১৫টি ভারতীয় সংস্থাও কন্টেন্ট বাজারের বৃহত্তম এই অনুষ্ঠানে সামিল হয়েছে। এবারের মিপকম – এ ১১১টি দেশের প্রতিনিধি ও সংস্থা যোগ দিয়েছে। এই অনুষ্ঠানে ভারতের যে প্যাভিলিয়ন রয়েছে, সেখানে অ্যানিমেশন, ভিএফএক্স, গেমিং, নিউ মিডিয়া সার্ভিসেস, ফিল্ম প্রোডাকশন সার্ভিসেস – এর মতো সৃজনশীল বিভিন্ন বিষয়গুলি তুলে ধরা হয়েছে।
CG/BD/SB
(Visitor Counter : 32
কেন্দ্রীয়মন্ত্রিসভা
ভারতীয় চিকিৎসা গবেষণা পরিষদ এবং মার্কিন যুক্তরাষ্ট্রের ন্যাশনাল ইন্সটিটিউট অফ হেলথ ডিপার্টমেন্ট অফ হেলথ অ্যান্ড হিউম্যান সার্ভিসেস – এর ন্যাশনাল ইন্সটিটিউট অফ অ্যালার্জি এবং ইনফেকশন ডিজিজের প্রতিষ্ঠানের মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ০৯ মার্চ, ২০২২
ভারতীয় চিকিৎসা গবেষণা পরিষদ  এবং মার্কিন যুক্তরাষ্ট্রের ন্যাশনাল ইন্সটিটিউট অফ হেলথ ডিপার্টমেন্ট অফ হেলথ অ্যান্ড হিউম্যান সার্ভিসেস – এর ন্যাশনাল ইন্সটিটিউট অফ অ্যালার্জি এবং ইনফেকশন ডিজিজের প্রতিষ্ঠানের মধ্যে, ভারত সরকারের  ১৯৬১’র দ্বিতীয় তফশিলের ৭   আইন অনুসারে, ২০২১ সালের সেপ্টেম্বর মাসে স্বাক্ষরিত সমঝোতাপত্র সম্পর্কে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে অবহিত করা হয়েছে।
স্বাক্ষরিত এই সমঝোতাপত্র অনুযায়ী, চেন্নাইয়ে আইসিএমআর – এর ন্যাশনাল ইন্সটিটিউট ফর রিসার্চ অন টুইবারকুলোসিস  প্রতিষ্ঠানে মৌলিক ও সৃজনশীল গবেষণা, মহামারী, মেডিসিন, আণবিক জীব বিজ্ঞান, পতঙ্গ বিজ্ঞান, পরজীবী, রোগ-প্রতিরোধক ক্ষমতা এবং ভাইরাসের মতো ক্ষেত্রগুলিতে পারস্পরিক সহযোগিতা গড়ে তোলা হবে। সেইসঙ্গে, ক্রান্তীয় অঞ্চলে বিভিন্ন সংক্রামক রোগ-ব্যাধি প্রতিরোধ, রোগ-নির্ণয় এবং সঠিক চিকিৎসা-পদ্ধতির উপর গুরুত্ব দেওয়া হবে। সমঝোতাপত্র অনুযায়ী যক্ষ্মা, পরজীবী থেকে সংক্রমণ, এইচআইভি/এইডস্, অ্যালার্জিজনিত অসুস্থতা সহ অভিন্ন বৈজ্ঞানিক স্বার্থ সংশ্লিষ্ট রোগ-ব্যাধি প্রতিরোধে সহযোগিতা গড়ে তোলার উপর জোর দেওয়া হবে।
সম্পদের যোগানের উপর ভিত্তি করে সমঝোতাপত্র অনুযায়ী, বিভিন্ন গবেষণাধর্মী কাজে মার্কিন যুক্তরাষ্ট্র ও ভারত সরকার তহবিল সংস্থান করবে। এছাড়াও, গবেষণাধর্মী কাজকর্মে প্রয়োজনীয় সহায়তার অসরকারি, বেসরকারি ও অন্যান্য পক্ষের সক্রিয় অংশগ্রহণে অগ্রাধিকার দেওয়া হবে। প্রয়োজন-সাপেক্ষে উভয় পক্ষই সহযোগিতামূলক গবেষণাধর্মী কাজকর্মে তহবিল সংস্থান করতে পারবে।
দুই দেশের আইন, নিয়ম-নীতি, নীতি-নির্দেশিকা ও সংশ্লিষ্ট বিধি-ব্যবস্থা অনুসারে সমঝোতাপত্রের যাবতীয় কর্মকান্ড পরিচালিত হবে। তবে, এ ধরনের কর্মকান্ড পরিচালনার বিষয়টি সংশ্লিষ্ট ক্ষেত্রের কর্মী, মানবসম্পদ ও পর্যাপ্ত তহবিলের উপর নির্ভর করবে।
সমঝোতাপত্র অনুযায়ী, যৌথ গবেষণাধর্মী কর্মসূচিগুলিতে ভারতীয় বিজ্ঞানী/গবেষক/পড়ুয়াদের অস্থায়ী-ভিত্তিতে বা প্রকল্প অনুযায়ী কর্মসংস্থানের সুযোগ তৈরি হবে। এর ফলে, যক্ষ্মা ও অন্যান্য অসুখ-বিসুখ নিয়ন্ত্রণ তথা প্রতিরোধের বিভিন্ন আধুনিক পদ্ধতি ও দক্ষতা সম্পর্কে অবহিত হওয়ার সুযোগ ঘটবে।
উল্লেখ করা যেতে পারে, চেন্নাইয়ে গবেষণা ক্ষেত্রে একটি আন্তর্জাতিক মানের উৎকর্ষ কেন্দ্র স্থাপনের জন্য ২০০৩ সালে ভারত-মার্কিন যৌথ ঘোষণাপত্র স্বাক্ষরিত হয়েছিল। এই ঘোষণাপত্রের মেয়াদ প্রথমে বাড়িয়ে ২০০৮ এবং তারপর তা আরও বাড়িয়ে ২০১৭ সাল পর্যন্ত করা হয়। এখন এই ঘোষণাপত্রটির সমঝোতাপত্র হিসাবে নবীকরণ করা হয়েছে।
CG/BD/SB
(
রাষ্ট্রপতিরসচিবালয়
লক্ষ্মীপত সিঙ্ঘানিয়া – আইআইএম লক্ষ্ণৌ ন্যাশনাল লিডারশিপ অ্যাওয়ার্ড, ২০১৮ প্রদান করলেন রাষ্ট্রপতি
নয়াদিল্লি, ০৯ ডিসেম্বর, ২০১৯
রাষ্ট্রপতি শ্রী রাম নাথ কোবিন্দ আজ নতুন দিল্লিতে লক্ষ্মীপত সিঙ্ঘানিয়া – আইআইএম লক্ষ্ণৌ ন্যাশনাল লিডারশিপ অ্যাওয়ার্ড ২০১৮ প্রদান করলেন।
এই উপলক্ষে রাষ্ট্রপতি বলেন, স্বাধীনতার পর থেকে জাতীয় জীবনের বিভিন্ন স্তরে ভারত অভাবনীয় উন্নতিসাধন করেছে। অর্থনীতি থেকে বিজ্ঞান ও প্রযুক্তি, স্বাস্থ্য থেকে শিক্ষা, নারী ক্ষমতায়ন থেকে সামাজিক ন্যায় – প্রতিটি ক্ষেত্রেই আমরা প্রভূত উন্নতি করেছি। আমাদের গণতান্ত্রিক প্রতিষ্ঠানগুলি, আর্থিক ক্ষমতা, বিজ্ঞানের ক্ষেত্রে অগ্রগতি, সংস্কৃতি ও বৈচিত্র্য প্রতিটি ক্ষেত্রই বিশ্ববন্দিত। জলবায়ু পরিবর্তন, সমন্বিত উন্নয়ন, প্রাকৃতিক সম্পদ রক্ষা, সমাজের দুর্বলতর শ্রেণীর জন্য ন্যায় নিশ্চিতকরণ-সহ প্রতিটি ক্ষেত্রে সঙ্ঘবদ্ধভাবে সমাধানের প্রয়োজন।
রাষ্ট্রপতি বলেন, দেশ গঠনের কাজে যথাযোগ্য নেতৃত্বের প্রয়োজন। যুবসম্প্রদায় যে বিষয়েই বাছুক, তাঁদের মধ্যেই নেতৃত্ব দেবার ক্ষমতা গড়ে তুলতে হবে। আগামীতে জাতির জন্য ভালো নেতা আমরা কিভাবে তৈরি করতে পারি? শিক্ষাই হ’ল এর উত্তর। আর এখানেই আইআইএম লক্ষ্ণৌ গুরুত্বপূরণ ভূমিকা পালন করছে। নতুন নতুন উদ্যোগের শ্রেষ্ঠ উদ্যমের স্বীকৃতি-স্বরূপ লক্ষ্মীপত সিঙ্ঘানিয়া – লক্ষ্ণৌ লিডারশিপ অ্যাওয়ার্ড দেওয়া হয়ে থাকে।
CG/CB/SB
(Visitor Counter : 57
রাষ্ট্রপতিরসচিবালয়
ভারতের রাষ্ট্রপতি গোরখপুরে মহাযোগী গোরখনাথ বিশ্ববিদ্যালয়ের উদ্বোধন করেছেন
নতুন দিল্লি, ২৮ অগাস্ট ,২০২১
ভারতের রাষ্ট্রপতি শ্রী রামনাথ কোবিন্দ্ আজ উত্তরপ্রদেশের গোরখপুরে মহাযোগী গোরখনাথ বিশ্ববিদ্যালয়ের উদ্বোধন করেছেন ।
অনুষ্ঠানে রাষ্ট্রপতি বলেন, উচ্চ শিক্ষায় ভারতের উজ্জ্বল ইতিহাস আছে । বিশ্বের প্রথম বিশ্ববিদ্যালয় তক্ষশীলা থেকে নালন্দা এবং উদন্তপুরী, বিক্রমশীলা এবং বল্লভি বিশ্ববিদ্যালয় । এই ঐতিহ্য কিছু সময়ের জন্য মুছে গেছিল । কিন্তু আমাদের বিজ্ঞানী, চিকিৎসক, শিক্ষকরা বিশ্বকে তাঁদের প্রজ্ঞা এবং সংশ্লিষ্ট ক্ষেত্রে সমর্পিত করার দিয়ে নিয়মিত প্রভাবিত করেছেন । তাঁরা আমাদের মধ্যে এই বিশ্বাস স্থাপন করেছেন যে আমাদের ছাত্ররা আমাদের প্রাচীন জ্ঞানের ঐতিহ্যকে এগিয়ে নিয়ে যেতে সক্ষম । তিনি আত্মবিশ্বাসের সঙ্গে বলেন যে মহাযোগী গোরখনাথ বিশ্ববিদ্যালয় এমনই প্রাজ্ঞ ছাত্রদের তৈরি করবে যারা আত্মবিশ্বাসী, শক্তিশালী, স্বাস্থ্যবান ভারত গড়তে অবদান রাখবে ।
রাষ্ট্রপতি বলেন যে, সময়ের দাবি মনে রেখে এই বিশ্ববিদ্যালয় পেশাদার পাঠ্যক্রম পরিচালনা করবে । পাশাপাশি যোগ, আয়ুর্বেদ, চিকিৎসা শিক্ষা, উচ্চশিক্ষা এবং কারিগরি শিক্ষাও দেবে । বিশ্ববিদ্যালয় যেমন উচ্চস্তরের গবেষণায় উৎসাহ দেবে, তেমনই বৃত্তিমূলক শিক্ষা দেবে এবং ছাত্রদের দক্ষতা উন্নয়ন পাঠ্যক্রম পরিচালনা করবে ।
শ্রী কোবিন্দ বলেছেন , জাতীয় শিক্ষানীতির লক্ষ্য সেই শিক্ষা দেওয়া যা চরিত্র তৈরি করে । শিক্ষার উচিত ছাত্রদের মধ্যে ভব্যতা, সমতা, সহমর্মিতা এবং সংবেদনশীলতার মানসিকতা গড়ে তোলা । পাশাপাশি তাদের কর্মের উপযোগী করে গড়ে তোলা । জাতীয় শিক্ষানীতির অন্যতম উদ্দেশ্য আমাদের পাঠ্যক্রমের উন্নতি করা এবং ছাত্রদের তাদের মৌলিক অধিকার এবং সাংবিধানিক মূল্য সম্পর্কে সচেতন করা , সেই সঙ্গে পরিবর্তিত বিশ্বের নাগরিক হিসেবে তাদের দায়দায়িত্ব সম্পর্কে সচেতন করা ।
রাষ্ট্রপতি বলেন যে, ১৯৩২-এ মহারাণা প্রতাপ শিক্ষা পরিষদ গঠিত হয়েছিল, শিক্ষার প্রসারের মাধ্যমে সামাজিক উন্নয়নের লক্ষ্যে । সেটি এখন উত্তর ভারতের বিশেষ করে পূর্ব-উত্তর প্রদেশে ৫০-টি শিক্ষা প্রতিষ্ঠান চালাচ্ছে । তিনি সন্তোষ প্রকাশ করে বলেন,এই প্রতিষ্ঠানগুলিতে ছাত্রদের ব্যক্তিত্বের সার্বিক বিকাশের ওপর জোর দেওয়া হয় । পাশাপাশি আধুনিক প্রথাগত শিক্ষাও দেওয়া হয় ।
শ্রী কোবিন্দ বলেছেন শতাব্দীর পর শতাব্দী ধরে গোরখপীঠ সামাজিক, ধার্মিক জাগরণে গুরুত্বপূর্ণ ভূমিকা পালন করছে । ভারতের স্বাধীনতা আন্দোলনের সময় এই পীঠ রাজনৈতিক জাগরণে গুরুত্বপূর্ণ ভূমিকা নিয়েছিল । এমনকি আজও শ্রী গোরক্ষপীঠ জনসচেতনতা, জনপরিষেবা, শিক্ষা এবং চিকিৎসা পরিষেবার কেন্দ্রে অবস্থান করছে ।
CG/AP/NR
(Visitor Counter : 176
যুবওক্রীড়াবিষয়কমন্ত্রক
তরুণদের জন্য ক্রীড়া উৎসাহবর্ধক প্রকল্প
নয়াদিল্লি, ১৮ জুলাই, ২০১৯
ভারতের ক্রীড়া কর্তৃপক্ষ বা সাই বিভিন্ন ধরনের ক্রীড়া উৎসাহবর্ধক প্রকল্প রূপায়ণ করেছে দেশের বিভিন্ন রাজ্যে থাকা ২৭৩টি ক্রীড়াকেন্দ্রের মাধ্যমে। এই প্রকল্পগুলির আওতায় ওড়িশা সহ দেশের অন্যান্য রাজ্যের গ্রামীণ এলাকাগুলিও রয়েছে। বর্তমানে ১৪,২৩৬ জন যোগ্য ক্রীড়াবিদকে প্রশিক্ষণ দেওয়া হচ্ছে ২৭টি ক্রীড়া শাখায়। এছাড়াও, বিভিন্ন জাতীয় ও আন্তর্জাতিক প্রতিযোগিতায় অংশগ্রহণে উৎসাহদানের জন্য ‘খেলো ইন্ডিয়া’ প্রকল্পের আওতায় খেলো ইন্ডিয়া স্কুল গেম্স ২০১৮-র জন্য ১,১৭৮ জন যোগ্য ক্রীড়াবিদ এবং ২০১৯-এর খেলো ইন্ডিয়া ইয়ুথ গেম্স-এর জন্য ২,৪৩৭ জন ক্রীড়াবিদকে নির্বাচিত করা হয়েছে প্রশিক্ষণদানের জন্য। ক্রীড়া যেহেতু রাজ্যের বিষয়, খেলাধূলায় উৎসাহ দিতে বা ক্রীড়াক্ষেত্রে পরিকাঠামো গড়ে তোলার জন্য রাজ্য এবং কেন্দ্রশাসিত অঞ্চলগুলিকে চেষ্টা করতে হবে। রাজ্য এবং কেন্দ্রশাসিত অঞ্চলগুলির এই উদ্যোগে সহযোগিতা করবে কেন্দ্রীয় সরকার বিশেষ করে, প্রশিক্ষণ ব্যবস্থা এবং আর্থিক সহায়তাদানের ব্যাপারে।
কেন্দ্রীয় যুব বিষয়ক ও ক্রীড়া মন্ত্রক সাই-কে ক্রীড়াক্ষেত্রে উৎসাহ দিতে অর্থ প্রদান করে থাকে। সাই-এর প্রশিক্ষণকেন্দ্রের মাধ্যমে প্রশিক্ষণ দেওয়ার বিভিন্ন প্রকল্প রূপায়ণের জন্য এই সহায়তা দেওয়া হয়। রাজ্য এবং কেন্দ্রশাসিত অঞ্চল ভিত্তিতে সাই-কে অর্থ দেওয়া হয় না। এছাড়াও, ‘খেলো ইন্ডিয়া’ প্রকল্পের আওতায় ক্রীড়া পরিকাঠামোর উন্নয়নে যেসব ফাঁকফোকরগুলি রয়েছে তা বন্ধ করার জন্য রাজ্য এবং কেন্দ্রশাসিত অঞ্চলকে অর্থ দেওয়া হয়।
প্রসঙ্গত, আদিবাসী সম্প্রদায়ের মানুষ সহ সারা দেশের জনগণই ক্রীড়া উৎসাহবর্ধক প্রকল্পের আওতায় রয়েছেন।
লোকসভায় এক প্রশ্নের লিখিত জবাবে এ তথ্য জানান স্বাধীন দায়িত্বপ্রাপ্ত কেন্দ্রীয় যুব বিষয়ক ও ক্রীড়া প্রতিমন্ত্রী শ্রী কিরেন রিজিজু।
CG/SSS/DM
(Visitor Counter : 125
প্রধানমন্ত্রীরদপ্তর
ব্রিটিশ প্রধানমন্ত্রী মিঃ বরিস জনসনের সঙ্গে প্রধানমন্ত্রীর টেলিফোনে কথা
নয়াদিল্লী, ১১ অক্টোবর, ২০২১
প্রধানমন্ত্রী শ্রী নরেন্দ্র মোদী আজ টেলিফোনে ব্রিটিশ প্রধানমন্ত্রী মিঃ বরিস জনসনের সঙ্গে কথা বলেছেন।
এ বছরের শুরুতে তাঁদের মধ্যে অনুষ্ঠিত ভার্চুয়াল সম্মেলনের পর দ্বিপাক্ষিক সম্পর্কের উন্নয়ন নিয়ে উভয় নেতা পর্যালোচনা করেন। সেই সম্মেলনে ২০৩০ রোড ম্যাপ অনুযায়ী যেসব পদক্ষেপ নেওয়া হয়েছে দুই নেতাই সে বিষয়ে সন্তোষ প্রকাশ করেছেন। তাঁরা বর্ধিত বাণিজ্যিক অংশীদারিত্বের বিষয়গুলি পর্যালোচনা করেছেন। দুটি দেশের মধ্যে ক্রমবর্ধমান ব্যবসা-বাণিজ্য ও বিনিয়োগের সম্ভাবনা নিয়ে আলোচনা হয়েছে।
উভয় নেতা নভেম্বরের শুরুতে গ্লাসগোতে ইউএনএফসিসিসি সিওপি ২৬এর আসন্ন বৈঠকের প্রেক্ষিতে জলবায়ু পরিবর্তন সংক্রান্ত বিভিন্ন বিষয় নিয়ে বিস্তারিত আলোচনা করেন। জলবায়ু পরিবর্তন রোধে ভারতের অঙ্গীকারের কথা প্রধানমন্ত্রী উল্লেখ করেন। ইতিমধ্যেই পুনর্নবীকরণযোগ্য জ্বালানীর প্রসার ঘটানোর উদ্যোগ নেওয়া হয়েছে। এছাড়াও সম্প্রতি জাতীয় হাইড্রোজেন মিশন ঘোষিত হয়েছে।
আফগানিস্তান সহ আঞ্চলিক বিভিন্ন বিষয় নিয়ে নেতৃবৃন্দের মধ্যে মতবিনিময় হয়। এই প্রসঙ্গে জঙ্গিতৎপরতা ও মৌলবাদ, মানবাধিকার ও মহিলা এবং সংখ্যালঘুদের অধিকার নিয়ে একটি অভিন্ন আন্তর্জাতিক ব্যবস্থাপনা গড়ে তোলার বিষয়ে তারা সহমত পোষণ করেন।
CG/CB/NS
(
প্রধানমন্ত্রীরদপ্তর
আয়ারল্যান্ডের প্রধানমন্ত্রীর সঙ্গে প্রধানমন্ত্রীর টেলিফোনে কথা
নতুনদিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদী আজ আয়ারল্যান্ডের প্রধানমন্ত্রী মি লিও ভারাদকরের সঙ্গে কথা বলেন। কোভিড-১৯ মহামারী এবং এর প্রতিরোধে এই দুটি দেশ কি কি ব্যবস্থা নিচ্ছে সে নিয়ে তাঁদের মধ্যে আলোচনা হয়।
আয়ারল্যান্ডের প্রধানমন্ত্রী এই সংক্রমণের মোকাবিলায় সেদেশে ভারতীয় বংশোদ্ভূত চিকিৎসক ও নার্সদের ভূমিকার প্রশংসা করেন। শ্রী মোদী আয়ারল্যান্ডে বসবাসকারী ভারতীয় নাগরিকদের প্রতি সেদেশের সরকার যে সাহায্যর হাত বাড়িয়ে দিয়েছেন, সেই বিষয়ে সন্তোষ প্রকাশ করেন। ভারতে আয়ারল্যান্ডের যেসব নাগরিক রয়েছেন, তাঁদের জন্য সব রকমের সাহায্যের আশ্বাস প্রধানমন্ত্রী দিয়েছেন।
বিশ্বজুড়ে এই মহামারীর মোকাবিলায় ভারত ও আয়ারল্যান্ড ওষুধ এবং চিকিৎসা ক্ষেত্রে তাদের সাধ্যমত ভূমিকা নেবার বিষয়ে উভয় নেতা সহমত পোষণ করেন। কোভিড-১৯ পরবর্তী সময়ে আয়ারল্যান্ড ও ইউরোপীয় ইউনিয়নের সঙ্গে সম্পর্ক মজবুত করার বিষয়ে তাঁরা আলোচনা করেন।
সঙ্কটের এই সময়ে দুই নেতা পরস্পরের মধ্যে যোগাযোগ রেখে চলার সিদ্ধান্তও নেন।
(CG/CB
সামাজিকন্যায়ওক্ষমতায়নমন্ত্রক
মহামারীর আবহে বৃদ্ধাশ্রমগুলির পরিচালনার দায়িত্বে থাকা সংস্থাগুলিকে সামাজিক ন্যায় ও ক্ষমতায়ন দপ্তর অগ্রিম তহবিলের ব্যবস্থা করেছে
নতুন দিল্লি, ১৬ই সেপ্টেম্বর, ২০২০
বর্তমান মহামারীর আবহে বৃদ্ধাশ্রমগুলিকে পরিচালনা করার ক্ষেত্রে সংশ্লিষ্ট সংস্থাগুলির কাছে যথেষ্ট অর্থ না থাকার আশঙ্কা রয়েছে। সামাজিক ন্যায় ও ক্ষমতায়ন মন্ত্রক সেজন্য সংশ্লিষ্ট সংস্থাগুলিকে অগ্রিম তহবিলের ব্যবস্থা করার সিদ্ধান্ত নেয়। আজকের তারিখ পর্যন্ত এই খাতে ৮৩ কোটি ৭৪ লক্ষ টাকা দেওয়া হয়েছে।
প্রবীণ নাগরিকদের জন্য সুসংহত প্রকল্পের অঙ্গ হিসেবে প্রবীণ নাগরিকদের জন্য জাতীয় ব্যবস্থাপনাকে সামাজিক ন্যায় ও ক্ষমতায়ন মন্ত্রক বাস্তবায়িত করছে। নিবন্ধীকৃত সংস্থার মাধ্যমে রাজ্য সরকার ও কেন্দ্রশাসিত অঞ্চলের প্রশাসন, অসরকারী সংগঠন, স্বেচ্ছাসেবী সংগঠন, পঞ্চায়েতী রাজ প্রতিষ্ঠান ও স্থানীয় স্বশাসিত সংস্থাগুলি এই সব বৃদ্ধাশ্রমগুলি পরিচালনা করে।
রাজ্যসভায় আজ এক প্রশ্নের লিখিত জবাবে এই তথ্য দিয়েছেন সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রতন লাল কাটারিয়া।
(CG/CB/SFS
অর্থমন্ত্রক
জি-২০ দেশগুলির অর্থমন্ত্রী এবং কেন্দ্রীয় ব্যাঙ্কগুলির গভর্নরদের দ্বিতীয় এক্সট্রাঅর্ডিনারি ভারচ্যুয়াল মিটিং-এ কেন্দ্রীয় অর্থমন্ত্রীর অংশগ্রহন
নয়াদিল্লি, ৩১ মার্চ, ২০২০
বিশ্ব অর্থনীতির ওপর জি-২০ মহামারীর প্রভাব এবং বিশ্ব জুড়ে বর্তমান এই চ্যালেঞ্জের একজোট হয়ে মোকাবিলা করার লক্ষ্যে বিভিন্ন পন্থা-পদ্ধতি নিয়ে আলোচনার জন্য কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন জি-২০ দেশগুলির অর্থমন্ত্রী এবং কেন্দ্রীয় ব্যাঙ্কগুলির গভর্নরদের দ্বিতীয় এক্সট্রাঅর্ডিনারি ভারচ্যুয়াল মিটিং – এ অংশ নেন।
এই ধরনের বৈঠক আয়োজনের জন্য সৌদি আরবের প্রশংসা করে অর্থমন্ত্রী বলেন, সমস্ত জি-২০ সদস্য দেশগুলিকে নিজেদের অভিজ্ঞতা বিনিময়ের পাশাপাশি, আরও সমন্বয় বজায় রেখে কাজ করতে হবে।
উল্লেখ করা যেতে পারে, জি-২০ দেশগুলির অর্থমন্ত্রী ও কেন্দ্রীয় ব্যাঙ্কগুলির গভর্নরদের প্রথম এক্সট্রাঅর্ডিনারি ভারচ্যুয়াল মিটিং গত ২৩শে মার্চ অনুষ্ঠিত হয়। জি-২০ দেশগুলির অর্থমন্ত্রী ও কেন্দ্রীয় ব্যাঙ্কের গভর্নররা কোভিড-১৯ মোকাবিলায় উপযুক্ত কর্মপরিকল্পনা এবং সংশ্লিষ্ট সমস্ত আন্তর্জাতিক সংগঠনগুলির সঙ্গে ঘনিষ্ঠ সমন্বয় বজায় রেখে কাজ করার ওপর জোর দেন। শ্রীমতী সীতারমন প্রস্তাবিত জি-২০ কর্মপরিকল্পনা প্রণয়নে সমর্থন জানিয়ে বলেন, এই প্রস্তাব কার্যকর হলে জি-২০ দেশগুলির মধ্যে আরও অভিজ্ঞতা সঞ্চয় হবে। তিনি আন্তর্জাতিক অর্থ ভান্ডারের তহবিল সুবিধা আরও বাড়ানো এবং বিভিন্ন দেশের মধ্যে তহবিল সদ্ব্যবহারের নেটওয়ার্ক আরও বাড়ানোর কথা বলেন। তিনি আরও বলেন, কোভিড-১৯ সংক্রান্ত আর্থিক চাহিদা পূরণে আন্তর্জাতিক অর্থ ভান্ডারকে অভিনব পন্থা-পদ্ধতি খুঁজে বের করতে হবে। দ্বিপাক্ষিক লেনদেন চুক্তি রয়েছে, এমন দেশগুলির মধ্যে নমনীয়তা আরও বাড়ানোর ওপর জোর দিয়ে শ্রীমতী সীতারমন কোভিড-১৯ মোকাবিলায় ভারত সরকার কি ধরনের পদক্ষেপ গ্রহণ করেছে, সে সম্পর্কে জি-২০ দেশগুলির অর্থমন্ত্রীদের অবহিত করেন। শ্রীমতী সীতারমন জানান, বর্তমান পরিস্থিতিতে দরিদ্র মানুষের স্বার্থে ভারত সরকার ১ লক্ষ ৭০ হাজার কোটি টাকার ত্রাণ প্যাকেজ ঘোষণা করেছে। এছাড়াও, স্বাস্থ্য ক্ষেত্রে আপৎকালীন তহবিল হিসাবে ১৫০ বিলিয়ন মার্কিন ডলার মঞ্জুর করা হয়েছে।
(CG/BD/SB
প্রধানমন্ত্রীরদপ্তর
বার্লিনে স্পেশাল অলিম্পিক গ্রীষ্মকালীন ক্রীড়া প্রতিযোগিতায় ক্রীড়া কৌশল প্রদর্শনে খেলোয়াড়দের শুভেচ্ছা প্রধানমন্ত্রীর
নতুন দিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদী বার্লিনে স্পেশাল অলিম্পিক গ্রীষ্মকালীন ক্রীড়া প্রতিযোগিতায় ৭৬টি সোনা সহ ২০২টি পদক জয়ে ভারতের প্রতিনিধিত্বকারী খেলোয়াড়দের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“আমাদের অসাধারণ খেলোয়াড়দের শুভেচ্ছা, যাঁরা বার্লিনে স্পেশাল অলিম্পিক গ্রীষ্মকালীন ক্রীড়া প্রতিযোগিতায় ভারতের প্রতিনিধিত্ব করেছেন এবং ৭৬টি স্বর্ণপদক সহ ২০২টি পদক জিতেছেন। তাঁদের সাফল্যে আমরা দলগতভাবে চলার ইচ্ছেশক্তিকে উদযাপন করি এবং এই অসাধারণ ক্রীড়াবিদদের ঐকান্তিকতাকে সাধুবাদ জানাই।”
CG/SS/SKD
(
কেন্দ্রীয়মন্ত্রিসভা
উত্তর-পূর্বাঞ্চলের উন্নয়নে ‘পিএম-ডিভাইন’ কর্মসূচি রূপায়ণের প্রস্তাব অনুমোদিত কেন্দ্রীয় মন্ত্রিসভার বৈঠকে
নয়াদিল্লি, ১২ অক্টোবর ২০২২
পঞ্চদশ অর্থ কমিশনের অবশিষ্ট সময়কাল অর্থাৎ, ২০২২-২৩ থেকে ২০২৫-২৬ – এই চার বছরে উত্তর-পূর্বাঞ্চলের জন্য প্রধানমন্ত্রীর উন্নয়ন কর্মসূচির একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই নতুন কর্মসূচিটির নাম দেওয়া হয়েছে ‘পিএম-ডিভাইন’। ১০০ শতাংশ কেন্দ্রীয় বরাদ্দে এটি রূপায়িত হবে উত্তর-পূর্বাঞ্চলীয় বিকাশ মন্ত্রকের উদ্যোগে। উল্লেখিত সময়কালের জন্য এই লক্ষ্যে ব্যয়ের মাত্রা ধরা হয়েছে ৬,৬০০ কোটি টাকা।
‘পিএম-ডিভাইন’ কর্মসূচির কাজ আগামী ২০২৫-২৬ সালের মধ্যে সম্পূর্ণ করার চেষ্টা করা হবে বলে প্রস্তাবে বলা হয়েছে। এই কর্মসূচির পথ ধরে দেশের উত্তর-পূর্বাঞ্চলে শিল্প, পরিকাঠামো এবং সামাজিক উন্নয়ন প্রকল্প গড়ে তোলা হবে। এর মাধ্যমে উপকৃত হবেন সংশ্লিষ্ট অঞ্চলের নারী ও যুব সমাজ। তাঁদের আয় ও উপার্জনের পথ এই কর্মসূচির আওতায় প্রশস্ত হবে বলে আশা করা হচ্ছে।
প্রসঙ্গত উল্লেখ্য, প্রস্তাবিত ‘পিএম-ডিভাইন’ কর্মসূচি রূপায়ণের কথা ঘোষণা করা হয় ২০২২-২৩ সালের কেন্দ্রীয় বাজেটে। উত্তর-পূর্বাঞ্চলের সার্বিক বিকাশে কেন্দ্রীয় সরকারের উদ্যোগ ও প্রচেষ্টার এটি একটি নজির হয়ে থাকবে বলে প্রস্তাবে বলা হয়েছে।
PG/SKD/DM/
(
স্বাস্থ্যওপরিবারকল্যাণমন্ত্রক
বৃহত্তম টিকাকরণ অভিযানের ১০০ দিন পূর্ণ হওয়ার সঙ্গে সঙ্গেই ভারতে মোট টিকাকরণ ১৪.১৯ কোটি ছাড়িয়েছে
দেশে গত ঘন্টায় সুস্থতার ২.১৯ লক্ষের বেশি
পাঁচটি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খব নেই
নয়াদিল্লি, ২৬ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসেবে ভারতের আজ পর্যন্ত ১৪ কোটি ১৯ লক্ষের বেশি টিকাকরণ হয়েছে। তাৎপর্যপূর্ণ বিষয় হল এই অভিযানের ১০০ দিন পূর্ণ হয়েছে গতকাল। আজ সকাল ৭টা পর্যন্ত প্রাথমিক তথ্য অনুযায়ী ১৪ কোটি ১৯ লক্ষ ১১ হাজার ২২৩টি টিকার ডোজ দেওয়া হয়েছে। এর মধ্যে ৯২ লক্ষ ৯৮ হাজার ৯২ জন স্বাস্থ্যকর্মী প্রথম ডোজ এবং ৬০ লক্ষ ৮ হাজার ২৩৬ জন স্বাস্থ্যকর্মী দ্বিতীয় ডোজ পেয়েছেন। এদিকে করোনার বিরুদ্ধে লড়াইয়ে অগ্রভাগে থাকা ১ কোটি ১৯ লক্ষ ৮৭ হাজার ১৯২ জন কর্মী প্রথম ডোজ এবং ৬৩ লক্ষ ১০ হাজার ২৭৩ জন কর্মী দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৪ কোটি ৯৮ লক্ষ ৭২ হাজার ২০৯ জন প্রথম ডোজ এবং ৭৯ লক্ষ ২৩ হাজার ২৯৫ জন দ্বিতীয় ডোজ পেয়েছেন। একইভাবে, ৪৫-৬০ বছর বয়সী ৪ কোটি ৮১ লক্ষ ৮ হাজার ২৯৩ জন প্রথম ডোজ এবং ২৪ লক্ষ ৩ হাজার ৬৩৩ জন দ্বিতীয় ডোজ পেয়েছেন।
দেশে এখনও পর্যন্ত আটটি রাজ্যে মোট টিকাকরণের হার ৫৮.৭৮ শতাংশ। অন্যদিকে, গত ২৪ ঘন্টায় ১০ লক্ষের বেশি টিকাকরণ হয়েছে। দেশব্যাপী টিকাকরণ অভিযানের ১০০তম দিনে  ৯ লক্ষ ৯৫ হাজার ২৮৮টি টিকার ডোজ দেওয়া হয়েছে। এর মধ্যে ৬ লক্ষ ৮৫ হাজার ৯৪৪ জন প্রথম ডোজ এবং ৩ লক্ষ ৯ হাজার ৩৪৪ জন দ্বিতীয় ডোজ পেয়েছেন।
দেশে আজ করোনায় সুস্থতার সংখ্যা দাঁড়িয়েছে ১ কোটি ৪৩ লক্ষ ৪ হাজার ৩৮২। জাতীয় স্তরে সুস্থতার হার ৮২.৬২ শতাংশ। গত ২৪ ঘন্টায় আরোগ্য লাভ করেছেন ২ লক্ষ ১৯ হাজার ২৭২ জন। ১০টি রাজ্যে সুস্থতার হার ৭৮.৯৮ শতাংশ।
অন্যদিকে, গত ২৪ ঘন্টায় দেশে ৩ লক্ষ ৫২ হাজার ৯৯১ জন নতুন করে কোভিডে আক্রান্ত হয়েছেন। মহারাষ্ট্র, উত্তরপ্রদেশ, দিল্লি, কর্ণাটক, কেরল, মধ্যপ্রদেশ, পশ্চিমবঙ্গ, তামিলনাড়ু, গুজরাট ও রাজস্থান সহ ১০টি রাজ্যে আক্রান্তের হার ৭৪.৫ শতাংশ। মহারাষ্ট্রে একদিনেই সর্বাধিক ৬৬,১৯১ জন আক্রান্ত হয়েছেন। উত্তরপ্রদেশে আক্রান্তের সংখ্যা ৩৫,৩১১। অন্যদিকে কর্ণাটকে একদিনেই আক্রান্ত হয়েছেন ৩৪,৮০৪ জন। ১২টি রাজ্যে দৈনিক আক্রান্তের রেখাচিত্রে ঊর্ধ্বমুখী প্রবণতা অব্যাহত রয়েছে।
দেশে সুস্পষ্টভাবে করোনায় আক্রান্তের সংখ্যা ২৮ লক্ষ ১৩ হাজার ৬৫৮, যা দেশে মোট আক্রান্তের ১৬.২৫ শতাংশ। অবশ্য গত ২৪ ঘন্টায় সুস্পষ্টভাবে করোনায় আক্রান্তের সংখ্যা ১ লক্ষ ৩০ হাজার ৯০৭টি কমেছে। দেশে আটটি রাজ্যে সুস্পষ্টভাবে করোনায় আক্রান্তের হার ৬৯.৬৭ শতাংশ।
জাতীয় স্তরে মৃত্যু হার আরও কমে বর্তমানে দাঁড়িয়েছে ১.১৩ শতাংশ। গত ২৪ ঘন্টায় করোনায় মৃত্যু হয়েছে ২,৮১২ জনের। ১০টি রাজ্যেই মৃত্যু হার ৭৯.৬৬ শতাংশ। মহারাষ্ট্রে একদিনেই সর্বাধিক ৮৩২ জনের মৃত্যু হয়েছে। দিল্লিতে মারা গেছেন ৩৫০ জন।
দেশে পাঁচটি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে - দমন ও দিউ এবং দাদার ও নগরহাভেলি, ত্রিপুরা, লাক্ষাদ্বীপ, মিজোরাম, আন্দামান ও নিকোবর দ্বীপপুঞ্জ ।
SC/BD/DM/
(
প্রধানমন্ত্রীরদপ্তর
প্রধানমন্ত্রী তাঁর ফিটনেস ভিডিও শেয়ার করলেন; ফিটনেস চ্যালেঞ্জের জন্য আইপিএস আধিকারিকদের আহ্বান
ক্রিকেট তারকা বিরাট কোহলির ফিটনেস চ্যালেঞ্জ স্বীকার করে প্রধানমন্ত্রী শ্রী নরেন্দ্র মোদী বুধবার  তাঁর একটি ফিটনেস ভিডিও সকলের সঙ্গে শেয়ার করেছেন।
প্রধানমন্ত্রী বলেছেন, “আমার প্রাতঃকালীন শরীরচর্চার কয়েকটি মুহূর্ত এই ভিডিও-তে দেওয়া হ’ল। যোগচর্চার পাশাপাশি আমি পঞ্চতত্ত্ব-তে অনুপ্রাণিত হয়ে প্রকৃতির পাঁচটি উপাদান – পৃথিবী, জল, আগুন, বায়ু ও আকাশকে স্মরণ করে একটি ট্র্যাকে হেঁটেছি। এই ধরণের শরীরচর্চা নিজেকে খুবই প্রাণবন্ত ও সতেজ করে তোলে। আমি শ্বাস-প্রশ্বাসের অনুশীলন করেছি।
#হাম ফিট তো ইন্ডিয়া ফিট’।
“দিনের কোনও একটি সময়কে শরীরচর্চায় কাজে লাগানোর জন্য আমি প্রত্যেক ভারতীয়কে আহ্বান জানাই”।
“আপনার সুবিধে অনুযায়ী যে কোনও ধরণের শরীরচভর্চা করুন। তা হলেই আপনি অনুভব করবেন শরীরচর্চা আপনার জীবনে কি ধরণের ইতিবাচক পরিবর্তন নিয়ে এসেছে! #ফিটনেস চ্যালেঞ্জ#হাম ফিট তো ইন্ডিয়া ফিট”।
ফিটনেস চ্যালেঞ্জকে আরও এগিয়ে নিয়ে যেতে, প্রধানমন্ত্রী এই চ্যালেঞ্জ গ্রহণ করার জন্য কর্ণাটকের মুখ্যমন্ত্রী শ্রী এইচ ডি কুমারস্বামী, টেবিল টেনিস তারকা শ্রীমতী মণিকা বাত্রা ও সমস্ত আইপিএস আধিকারিক, বিশেষ করে, যাঁদের বয়স ৪০ বছরের ঊর্ধ্বে তাঁদের মনোনিত করেন।
(Visitor Counter : 53